Den forsvarende verdensmester i enkeltstart, Rohan Dennis, vandt sidste afdeling af det virtuelle løb Swiss 5.

Det er med at glæde sig over den smule danske succes i en fattig sportstid. På hometraineren i sit eget hjem kørte 23-årige Jonas Vingegaard sig frem til en tredjeplads i 5. og sidste afdeling af e-cykelløbet Swiss 5, som er en virtuel udgave af det store etapeløb Tour de Suisse. Det er den bedste danske placering i løbet. Hurtigst til at tilbagelægge de 36 kuperede kilometer fra Camperio til Disentis-Sedrun var Team INEOS' Rohan Dennis. Verdensmesteren i enkeltstart fra 2019 førte fra start til slut og havde ingen problemer med at tage sin anden sejr i løbet. Australien vandt også første afdeling, som ligeledes var en kuperet en af slagsen. Rohan Dennis (INEOS) Nicolas Roche (Sunweb) + 12 sekunder Jonas Vingegaard (Jumbo-Visma) + 38 sekunder Magnus Cort var den anden dansker til at deltage i løbet. Han kom i mål som nummer 47. Over 12 minutter efter Rohan Dennis. Udover Dennis nåede schweiziske Stefan Küng også at vinde to afdelinger. Den sidste vinder var Nicolas Roche, som sluttede på andenpladsen i søndagens løb